钦定古今图书集成/明伦汇编/氏族典/第349卷 > 《廖用贤尚友录》 > 丘行恭
## 钦定古今图书集成/明伦汇编/氏族典/第349卷 > 《廖用贤尚友录》 > 丘行恭

按《唐书丘和传》：“和子行恭，有勇，善骑射。大业末，聚兵
万人，保郿城，人多依之，群盗不敢窥境。后率其众迎
谒秦王于渭北，拜光禄大夫，累从战伐，功多，迁左一
府骠骑。隐太子诛，以功擢左卫将军。贞观中，坐与兄
争葬所生母，废为民。从侯君集平高昌，封天水郡公，
进右武候将军。高宗立，迁大将军冀陕二州刺史，致”
仕。卒，谥曰“襄。”